open-index/open-wikipedia-markdown huggingface dataset:
पॉलीगोनेसी

**पॉलीगोनेसी** (Polygonaceae) द्विबीजपत्रीय वर्ग का एक जीववैज्ञानिक कुल है, जिसमें लगभग ४० वंश (genera) और लगभग ७५० जातियाँ पाई जाती हैं। इसकी १०९ जातियाँ भारत में मिलती हैं। अधिकांशतः ये पौधे प्राक (herb) किस्म के हाते हैं, पर कुछ लतर के रूप के भी पाए जाते हैं।

पत्तियाँ सरल, पूरी और एकांतर (alternate) होती हैं। अनुपर्ण (stipule) विशेष प्रकार का होता है, जो तने के चारों ओर खोखली नली बनाता है और एक पर्वसंधि (node) से लेकर दूसरी पर्वसंधि कुछ ऊँचाई तक घेरे रहता है। इसे नाल चोली अनुपर्ण कहते हैं और यह इस कुल की विशेषता है। पुष्पगुच्छ असीमाक्षी (racemoss) होता है तथा फूल द्विलिंगी और नियमित (regular) होते हैं। कभी-कभी अनियमित भी होते हैं। परिदलपुंज (perianth) दो चक्करों (whorls) में, तीन बाहर और तीन अंदर या एक चक्कर में पाँच, होते हैं। पुमंग (androecium) भी तीन और तीन के दो चक्करों में, या पाँच से आठ तक एक ही चक्कर में, होता है। जायांग (gynaeceum) की संख्या तीन होती है, जो युक्तांडपी (syncarpous) होते हैं। ओवरी या अंडाशय सुपीरियर (superior) होता है। फल छोटा तिकोना होता है। 

इस कुल के मुख्य वंशों को तीन उपकुलों में भी बाँटा जाता है। ये उपकुल हैं,
* (१) रूमीकायडिई (Rumicoideae), 
* (२) पॉलीगोनॉयडिई (Polygonoideae) और 
* (३) कॉकोलोबॉयडिई (Coccoloboideae)

## बाहरी कड़ियाँ
* Polygonaceae In: FNA volume 5 In: Family List In: ''Flora of North America'' At: eFloras
* Polygonaceae In: ''Genera Plantarum'' (Jussieu) At: Genera Plantarum At: Search At: Botanicus.org
* List of Genera in Polygonaceae At: Polygonaceae At: Caryophyllales At: Angiosperm Phylogeny Website At: Missoure Botanical Garden Website
* List of genera in family Polygonaceae At: Dicotyledons At: List Genera within a Family At: Vascular Plant Families and Genera At: About the Checklist At: World Checklist of Selected Plant Families At: Data Sources At: ePIC At: Scientific Databases At: Kew Gardens
* List of genera At: Polygonaceae At: List of families At: Families and Genera in GRIN At: Queries At: GRIN taxonomy for plants
* non-core Caryophyllales At: Caryophyllales At: Root of the Tree (Life on Earth) At: Tree of Life web project
* Polygonaceae In: ''Flowering Plants'' (Takhtajan)
* Polygonaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. https://web.archive.org/web/20070103200438/http://delta-intkey.com/
* Family Polygonaceae Flowers in Israel
* Polygonaceae of Mongolia in FloraGREIF

## सन्दर्भ

*
श्रेणी:कैरियोफ़िलालीस कुल
रे

**रे** के कई अर्थ हो सकते हैं:
* शंकुश, जिसे **रे मछली** भी कहा जाता है, एक उपास्थिदार मछली (जिसमें हड्डी की बजाय उपास्थि/कार्टिलेज हो) है
* किरण, जिसे अंग्रेज़ी और कई अन्य भाषाओं में 'रे' (ray) कहा जाता है
* ऍक्स किरण, जिसका एक अन्य नाम 'ऍक्स रे' है
* रे पर्वत, जो कनाडा के ब्रिटिश कोलम्बिया प्रांत में स्थित एक ज्वालामुखी है

**रे** एक बंगाल व पड़ोसी क्षेत्रों में मिलने वाला पारिवारिक नाम भी है:
* सत्यजीत रे, फिल्म निर्देशक
* लीसा रे, बंगाली मूल की कानाडियाई अभिनेत्री
* सौगत रे, भारतीय राजनीतिज्ञ

अंग्रेज़ीभाषी क्षेत्रों में **रे** एक व्यक्तिगत नाम होता है:
* रे ब्रैडबरी, एक अमेरिकी विज्ञानं-कथा लेखक
* बिली रे साइरस, अमेरिकी गायक

कई भारतीय भाषाओं में **रे** एक सम्बोधन या आश्चर्य ज़ाहिर करने वाला शब्द होता है:
* कजरा रे (गीत), बंटी और बबली फ़िल्म का एक लोकप्रीय गीत
हिंदी भाषा में 'रे' को सम्बोधन या आश्चर्य व्यक्त करने के लिए  भी उपयोग  किया जाता है:

* रे मन ! अर्थात 'हे मन' ! ('रे' सम्बन्ध में निकटता, जिसके प्रति 'तू' सर्वनाम का प्रयोग कर सकते हैं, व्यक्त करने के साथ-साथ आज्ञा सूचक भी है।)
ऑस्ट्रेलेशिया

[अंगूठाकार|upright=1.25|ऑस्ट्रेलिया की ऑस्ट्रेलेशिया की अवधारणा जिसमें [ऑस्ट्रेलिया, न्यूजीलैंड और मेलानेशिया शामिल हैं।]]

**आस्ट्रेलिया** दुनिया के सात महाद्वीपों में से एक है, यह महाद्वीप पृथ्वी के दक्षिण पश्चिम गोलार्ध में स्थित है। इसमें देश ऑस्ट्रेलिया, न्यूजीलैंड और कुछ पड़ोसी द्वीप शामिल हैं (देखें खंड व्युत्पत्ति और परिभाषाएं)। इसका उपयोग कई अलग-अलग संदर्भों में किया जाता है जैसे भू-वैज्ञानिक रूप से, शारीरिक रूप से और पारिस्थितिक रूप से, जहां शब्द कई अलग-अलग लेकिन संबंधित क्षेत्रों को शामिल करता है।

## व्युत्पत्ति और परिभाषाएँ
[अंगूठाकार|upright=1.25|[ओशिनिया के विभिन्न क्षेत्र]]

## सन्दर्भ

श्रेणी: ऑस्ट्रेलिया
श्रेणी:ओशिआनिया के क्षेत्र
श्रेणी:ओशिआनिया का भूगोल
अमेरिकी युद्ध स्मारक

**अमेरिकी युद्ध स्मारक** (), अधिक औपचारिक रूप से **नेवल मौन्युमेन्ट ऐट जिब्राल्टर** (, हिन्दी: जिब्राल्टर में नौसेना स्मारक), ब्रिटिश प्रवासी शासित प्रदेश जिब्राल्टर की लाइन वॉल सड़क पर स्थित
एक युद्ध स्मारक है। प्रथम विश्व युद्ध स्मारक अमेरिकन बैटल मौन्युमेन्ट्स कमीशन (अमेरिकी युद्ध स्मारक आयोग) के लिए वर्ष 1933 में बनाया गया था तथा इसके फैलाव में शहर की प्रमुख दीवार लाइन वॉल कर्टेन का एक हिस्सा भी आता है। इसका निर्माण महान लड़ाई के दौरान संयुक्त राज्य अमेरिका और यूनाइटेड किंगडम की नौसेनाओं के जिब्राल्टर के समीप बनाए गए सफ़ल गठबंधन के स्मरण के लिए किया गया था। स्मारक का उद्घाटन 1937 में हुआ था। इकसठ वर्ष पश्चात, नवम्बर 1998 में स्मारक एक और अनावरण समारोह का स्थान था जिसमें मित्रपक्ष राष्ट्रों के उत्तरी अफ़्रीका पर किए गए आक्रमण (ऑपरेशन टॉर्च) के स्मरण में यहाँ एक कांस्य पट्टिका स्थापित की गई थी। यह अनावरण समारोह उस सप्ताह के अंत के अंत में हुए विभिन्न आयोजनों में से एक था जिनके अतिथियों में यूनाइटेड किंगडम और संयुक्त राज्य अमेरिका के गणमान्य व्यक्ति शामिल थे।

## वर्णन
thumb|180px|left|वास्तुकार पॉल फिलिपे क्रेट, 1910
अमेरिकी युद्ध स्मारक (*दाईं ओर चित्रित*) प्रथम विश्व युद्ध का एक नौसेना स्मारक है जो औबेरियन प्रायद्वीप के दक्षिणी हिस्से में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के अंत के नजदीक में स्थित है। यह अधिक औपचारिक तौर पर नेवल मौन्युमेन्ट ऐट जिब्राल्टर (जिब्राल्टर में नौसेना स्मारक) के शीर्षक से जाना जाता है। यह स्मारक लाइन वॉल कर्टेन में निगमित किया गया था। स्मारक का निर्माण फ़्रांसीसी मूल के यूनीवर्सिटी ऑफ़ पेनसिलवेनिया के प्रोफेसर व वास्तुकार पॉल फिलिपे क्रेट (1876 – 1945) ने किया था। क्रेट (*बायीं ओर चित्रित*) ने स्मारक का डिजाइन अमेरिकन बैटल मौन्युमेन्ट्स कमीशन (अमेरिकी युद्ध स्मारक आयोग) की तरफ से तैयार किया था और इस स्मारक का निर्माण 1933 में पूरा हुआ था। स्मारक की मेहराब पर स्थापित शिलालेख वर्णित करती है कि इसका निर्माण सयुंक्त राज्य अमरीका ने अमेरिकी और ब्रिटिश नौसेनाओं की विश्व युद्ध के दौरान जिब्राल्टर के पड़ोस में हासिल की गईं उपलब्धियों और साहचर्य के स्मरण में करवाया था।

## उद्घाटन
7 अक्टूबर 1937 को अमेरिकन बैटल मौन्युमेन्ट्स कमीशन ने इस स्मारक को समर्पित किया था। उस दिन रियर एडमिरल आर्थर फिलिप फेयरफील्ड (1877 – 1946) ने जनरल जॉन जोसेफ "ब्लैक जैक" पर्शिंग (1860 – 1948) की तरफ़ से उद्घाटन भाषण दिया था। अन्य वक्ताओं में जिब्राल्टर के राज्यपाल जनरल सर चार्ल्स हैरिंगटन (1940 – 1872) भी शामिल थे। समर्पण समारोह में अन्य सैन्य अधिकारियों सहित, विदेशी कौंसल और अमेरिकी व ब्रिटिश सैनिकों ने भाग लिया था। स्मारक के अनावरण के दौरान दोनों राष्ट्रों, संयुक्त राज्य अमेरिका और यूनाइटेड किंगडम, के राष्ट्रीय गानों का बैंड द्वारा प्रतिपादन हुआ था।

## सन्दर्भ

श्रेणी:सैन्य स्मारक
श्रेणी:जिब्राल्टर के स्मारक
महाद्वीपीय यूरोप

thumb|300px|right|महाद्वीपीय यूरोप; पूर्वी सरहद कुछ विवादास्पद है।
**महाद्वीपीय यूरोप** यूरोप की मुख्यभूमि को कहते हैं जिसमें द्वीपीय देश सम्मिलित नहीं किये जाते हैं। सबसे आम परिभाषा में इसमें साइप्रस, आयरलैंड, आइसलैंड, माल्टा तथा युनाइटेड किंगडम और उसके अधीशासित क्षेत्र सम्मिलित नहीं होते हैं। लगभग सभी परिभाषाओं में पूर्व की प्राकृतिक हदों को शामिल किया जाता है, जैसे यूराल पर्वत शृंखला, यूराल नदी, कैस्पियन सागर और कॉकॅसस पर्वत शृंखला।
श्रेणी:राजनीतिक भूगोल
श्रेणी:यूरोप के क्षेत्र
नज़ीर अहमद देहलवी

**नज़ीर अद देहलवी** (१८३१-१९१२), जिन्हें औमतौर पर **डिप्टी नज़ीर अहमद** (उर्दू: ) बुलाया जाता था, १९वीं सदी के एक विख्यात भारतीय उर्दू-लेखक, विद्वान और सामाजिक व धार्मिक सुधारक थे। उनकी लिखी कुछ उपन्यास-शैली की किताबें, जैसे कि 'मिरात-उल-उरूस' और 'बिनात-उल-नाश' और बच्चों के लिए लिखी पुस्तकें, जैसे कि 'क़िस्से-कहानियाँ' और 'ज़ालिम भेड़िया', आज तक उत्तर भारत व पाकिस्तान में पढ़ी जाती हैं।

## जीवनी
डिप्टी अहमद का जन्म 1831 में हुआ। वे एक मौलवियों के परिवार से थे और उनके पिता उत्तर प्रदेश के ज़िले बिजनौर में अरबी तथा फ़ारसी पढ़ाया करते थे। १८४२ में उनके पिता उन्हें दिल्ली के औरंगाबादी मस्जिद में कार्यरत अब्द उल-ख़ालिक़​ नामक मौलवी के पास पढ़ाने के लिए ले आये। १८४७ में डिप्टी अहमद ने दिल्ली कॉलेज में दाख़िला लिया और वहाँ १८५४ तक पढ़े। उन्होंने उर्दू को अपना अध्ययन-विषय चुना और बाद में अपने चुनाव का कारण समझाते हुए उन्होंने कहा कि 'मेरे पिता को मेरा भिखारी बनकर मर जाना मंज़ूर था लेकिन मेरा अंग्रेज़ी पढ़ना नहीं'। इस दौरान उन्होंने चेष्टा करके अपने पुराने गुरु अब्द उल-ख़ालिक़ की पोती से अपना विवाह भी करवा लिया।

कॉलेज से उत्तीर्ण होने के बाद उन्होंने अरबी भाषा पढ़ाना शुरू किया। १८५४ में उन्होंने ब्रिटिश-संचालित भारत सरकार में नौकरी ले ली और १८५६ में कानपुर के जन-शिक्षा विभाग में स्कूलों के डिप्टी-इन्स्पेक्टर बन गए। १८५७ के अंत में उन्हें इलाहबाद में भी इसी डिप्टी-इन्स्पेक्टर का पद मिला। उन्होंने भारतीय दण्ड संहिता का उर्दू में इतना बढ़िया अनुवाद किया कि उन्हें कर विभाग में डिप्टी कलेक्टर की हैसियत पर ले लिया गया। वे उस समय 'पश्चिमोत्तर प्रान्त' के नाम से बुलाये जाने वाले राज्य में तैनात हुए, जिसे बाद में 'उत्तर प्रदेश' का नाम दिया गया। यहीं उनका नाम 'डिप्टी नज़ीर अहमद' पड़ गया।

१८७७ में उन्होंने हैदराबाद के निजाम की सरकार में एक प्रशासनिक पद ले लिया जहाँ वे १८८४ तक रहे। १८८४ में निजाम के दरबारियों की आपसी राजनीति में वह फँस गए और उन्हें इस्तीफ़ा देना पड़ा। वे दिल्ली वापस आ गए और १९१२ में दिल के दौरे से देहांत होने तक वहीं रहे।

## मुख्य कृतियाँ
* **[[मिरात-उल-उरूस|मिरात उल-उरूस]]** (अर्थ: 'दुल्हन का आइना') - १८६८ से १८६९ तक लिखी गई यह कहानी उर्दू भाषा का पहला उपन्यास समझी जाती है और यह स्त्री शिक्षा व चरित्र के विषयों पर आधारित थी। छपने के बीस साल के अन्दर-अन्दर इसकी एक लाख प्रतियाँ बिकी और इसका अनुवाद बंगाली, ब्रजभाषा, कश्मीरी, पंजाबी और गुजराती में किया गया। १९०३ में जी. ई. वार्ड ने इसका अंग्रेज़ी में अनुवाद किया। इस उपन्यास का भारत में स्त्री-शिक्षा पर जनमत और सरकारी नीति पर भी असर पड़ा।
* **बिनत उल-नाश** (अर्थ: 'अर्थी की बेटियाँ', जो अरबी में सप्तर्षि तारामंडल का नाम है) - यह 'मिरत-उल-उरूस' में शुरू की गई कहानी को आगे बढ़ाती है।
* **तौबत उल-नसूह** (अर्थ: 'हार्दिक पश्चाताप') - १८७३-७४ में लिखी गई।
* **फ़साना-ए-मुब्तला** (अर्थ: 'उलझा फ़साना') - १८८५ में प्रकाशित यह उपन्यास भी युवाओं के नैतिक विकास पर केन्द्रित था।
* **इब्न-उल वक़्त** (अर्थ: 'वक़्त का पुत्र') - १८८८ में छपे इस उपन्यास के बारे में मन जाता है कि यह सय्यद अहमद ख़ान पर आधारित है, हालाँकि डिप्टी अहमद इस बात से इनकार करते थे।
* **क़िस्से-कहानियाँ** - बच्चों की किताब।
* **ज़ालिम भेड़िया** - बच्चों की किताब।

## इन्हें भी देखें
* मिरात उल-उरूस
* उपन्यास
* उर्दू
* दिल्ली

## सन्दर्भ


श्रेणी:उर्दू साहित्यकार
श्रेणी:भारतीय साहित्यकार
श्रेणी:बिजनौर ज़िले के लोग
श्रेणी:1831 में जन्मे लोग
श्रेणी:१९१२ में निधन
पद्म (गणित)

**पद्म-** एक एस आई उपसर्ग है, इकाइयों के आगे लगकर जिसका अर्थ 1015 होता है। इसका चिह्न **प** (P) होता है।

* सहस्रि, शति, दशि जैसा की सहस्रिमान, शतिमान, दशिमान, मान
* सहस्रि, शति, दशि जैसा की सहस्रिप्रस्थ, शतिप्रस्थ, दशिप्रस्थ, प्रस्थ
* सहस्रि, शति, दशि जैसा की सहस्रिधान्य, शतिधान्य, दशिधान्य, धान्य
मिरात-उल-उरूस

अंगूठाकार|दुल्हन का आइना
**मिरात उल-उरूस** (, अर्थ: दुल्हन का आइना) नज़ीर अहमद देहलवी द्वारा लिखा गया और सन् १८६९ में प्रकाशित हुआ एक उर्दू उपन्यास है। यह उपन्यास भारतीय और मुस्लिम समाज में महिला शिक्षा को बढ़ावा देने वाले कुछ तत्वों के लिए प्रसिद्ध है और इससे प्रेरित होकर हिन्दी, पंजाबी, कश्मीरी और भारतीय उपमहाद्वीप की अन्य भाषाओं में भी इस विषय पर आधारित उपन्यास लिखे गए। छपने के २० वर्षों के अन्दर-अन्दर इस किताब की १ लाख से अधिक प्रतियाँ बिक चुकी थीं। यह अक्सर उर्दू भाषा का पहला उपन्यास माना जाता है।

## कथानक
यह कहानी दिल्ली की दो मुस्लिम बहनों - अकबरी और असग़री - पर आधारित है। उपन्यास का पहला भाग अकबरी की दास्तान बताता है जिसने अमीरी और आराम में जन्म लिया। उसे आलसी और कम पढ़ा-लिखा बताया गया है। जब वह विवाह के बाद अपने पति के घर जाती है तो अपने नासमझी और बुरे बर्ताव से उसपर तरह-तरह के दुख पड़ते हैं। उपन्यास के दुसरे भाग में असग़री की कहानी है जो सदाचारी, मेहनती और अधिक शिक्षित है। उसे बेकार की गपशप से घृणा है और वह अपने मोहल्ले की प्यारी है। जब उसकी शादी होती है तो उसके जीवन में भी कई कठिन बदलाव आते हैं लेकिन अपनी मेहनत, अच्छे स्वभाव और शिक्षित व्यवहार से वह अपने पति के परिवार और अपने नए मोहल्ले के लोगों में प्रेमपूर्वक बस जाती है। कहानी में इन दोनों स्त्रियों के जीवन को तरह-तरह के उतार-चढ़ाव से गुज़रते हुए दिखाया गया है।

## उत्तर कथा
१८७३ में नज़ीर अहमद ने इस उपन्यास की दूसरी कढ़ी 'बनात उल-नाश' ( अर्थ: अर्थी की बेटियाँ, जो अरबी भाषा में सप्तर्षि तारामंडल का नाम है) के नाम से प्रकाशित की। इसमें असग़री को अपने मोहल्ले में एक कन्या-पाठशाला चलते हुए दिखाया गया है।

## टेलिविज़न धारावाहिक
पाकिस्तान टेलिविज़न ने 'मिरात उल-उरूस' ही के नाम का एक धारावाहिक बनाया जिसमें आरिफ़ा सिद्दीक़ी ने असग़री का पात्र अदा किया।

## इन्हें भी देखें
* नज़ीर अहमद देहलवी

## सन्दर्भ


श्रेणी:उर्दू उपन्यास
श्रेणी:भारतीय उपन्यास
श्रेणी:दिल्ली में घटित उपन्यास
जासूसी दुनिया

**जासूसी दुनिया** () इब्न-ए-साफ़ी द्वारा लिखित उर्दू के जासूसी उपन्यासों की एक शृंखला है। इसका पहला उपन्यास, 'दिलेर मुजरिम', मार्च १९५२ में प्रकाशित हुआ और यह विक्टर गन (Victor Gunn) द्वारा लिखित 'आयरनसाइड्ज़ लोन हैंड​' (Ironside's Lone Hand) नामक अंग्रेज़ी उपन्यास द्वारा प्रेरित था। लेकिन इसमें इब्न-ए-साफ़ी ने दो मुख्य पात्रों की स्वयं कृति करी जो पाठकों को बहुत भाए - कर्नल फ़रीदी और कप्तान हमीद। कुल मिलकर इस शृंखला में उन्होंने १२५ उपन्यास लिखे।

## खलनायक
जासूसी दुनिया शृंखला के उपन्यास अपने दिलचस्प खलनायकों के लिए जाने जाते थे, मसलन सिंग हई, जो एक चीनी खलनायक था। उसे 'जोंक' के नाम से भी बुलाया जाता था क्योंकि वह अपने प्रतिद्वंदी का गला दबोचकर उसकी सांस रोकने में माहिर था। उसका बदन बहुत लचकीला था - अगर उसपर गोली चलाई जाए तो चलने वाले का हाथ देखकर वह गोली का मार्ग भांप लेता था और अपना शरीर हिलाकर गोली से बच जाता था। स्त्रियाँ उसकी बड़ी कमजोरी थीं और वह हमेशा किसी नई स्त्री से शारीरिक सम्बन्ध बनाने की ताक में रहता था।

## इन्हें भी देखें
* उर्दू

## सन्दर्भ


श्रेणी:उर्दू उपन्यास
श्रेणी:जासूसी उपन्यास
मिलीमीटर

**मिलीमीटर** लम्बाई या दूरी के मापन की ईकाई है। यह एक मीटर के एक-हजारवें (१⁄१०००) भाग के बराबर होता है। १ सेन्टीमीटर में १० मिलीमीटर होते हैं।

श्रेणी:परिमाण की कोटि (लम्बाई)
रेडियल वेग

[thumb|right|रेडियल वेग को मापकर [बहिर्ग्रह|ग़ैर-सौरीय ग्रह ढूंढें जाते हैं - जब कोई अनदेखा ग्रह किसी तारे की परिक्रमा करता है तो वह तारा भी उसके गुरुत्वाकर्षक प्रभाव से हिलता है - यदि किसी तारे में लालिमा-नीलिमा का बढ़ता-घटता नियमानुसार क्रम ज्ञात हो जाए तो वह उसकी परिक्रमा करते ग्रह का संकेत होता है]]
**रेडियल वेग** या **त्रिज्या वेग** (radial velocity) किसी वस्तु के उस वेग को कहते हैं जो सीधा किसी दर्शक की तरफ़ या उस से उल्टी तरफ़ हो। अगर दर्शक कहीं स्थित हो और वस्तु हिल रही हो तो रेडियल वेग उस वस्तु के पूर्ण वेग का केवल वह हिस्सा है जो उस वस्तु को दर्शक के पास ला रहा है या उस से दूर ले जा रहा है। इसमें से उस वेग का भाग हटा दिया जाता है तो वस्तु को दर्शक के दाई या बाई ओर ले जा रहा हो। खगोलशास्त्र में अक्सर किसी खगोलीय वस्तु के रेडियल वेग का अनुमान स्पेक्ट्रोस्कोपी द्वारा वर्णक्रम (स्पेक्ट्रम) का अध्ययन करके लगाया जाता है। डॉप्लर प्रभाव के कारण दूर जाती वस्तुओं का वर्णक्रम में अधिक लालिमा आ जाती है जबकि पास आती वस्तुओं के वर्णक्रम में अधिक नीलिमा आ जाती है। दूरबीन द्वारा खगोलीय अध्ययन करके भी रेडियल वेग का बिना वर्णक्रम का प्रयोग करे भी अंदाज़ा लगाया जा सकता है।

## इन्हें भी देखें
* विशेष चाल
* स्पेक्ट्रोस्कोपी

## सन्दर्भ


श्रेणी:खगोलशास्त्र
श्रेणी:खगोलमिति
विशेष चाल

[thumb|230px|किसी तारे की कुल चाल (<small>space velocity</small>) में दो हिस्से होते हैं - [रेडियल वेग जो उसके हमारे पास-दूर आने का माप है और 'विशेष चाल' जो उसके दाएँ-बाएँ जाने का माप है]]
खगोलशास्त्र में **विशेष चाल** (proper motion) हमारे सौर मंडल के द्रव्यमान केंद्र से देखे गए किसी तारे के स्थान में समय के साथ-साथ हुए कोण (ऐंगल) में परिवर्तन को कहते हैं। इसका माप आर्कसैकिंड प्रति वर्ष (arcseconds per year) में किया जाता है - aik डिग्री कोण में ३,६०० आर्कसैकिंड होते हैं। यदि सौर मंडल के द्रव्यमान केंद्र पर कोई दर्शक स्थित हो तो उसके लिए तारे का दाएँ-बाएँ hilna 'विशेष चाल' कहलाएगा जबकि तारे का उसके पास आना या उस से दूर जाना रेडियल वेग कहलाएगा। ध्यान दें कि विशेष चाल वास्तव में केवल तारे की चाल पर निर्भर नहीं है क्योंकि हमारा सौर मंडल स्वयं भी ब्रह्माण्ड के दिक् (स्पेस) में चल रहा है। अन्य शब्दों में कहा जा सकता है कि अगर हम तारे के दूर या पास होने को अलग छोड़ दें तो उसकी विशेष चाल खगोलीय गोले पर देखी गए उसके स्थान-परिवर्तन का माप है।

## इन्हें भी देखें
* रेडियल वेग

## सन्दर्भ


श्रेणी:खगोलशास्त्र
श्रेणी:खगोलमिति
तोरो

thumb|230px|शुक्केई-एन उद्यान का एक तोरो
**तोरो** (灯籠, Toro) जापान में प्रयोग होने वाली एक पारम्परिक लालटेन है जो पत्थर, लकड़ी या धातु की बनी होती है। इसका प्रयोग बौद्ध मंदिरों में हुआ करता था जहाँ इन्हें महात्मा बुद्ध के लिए श्रद्धांजलि मन जाता था। हेइआन काल (७९४-११८५ ईसवी) के बाद इन्हें शिन्तो धर्म के मंदिरों और निजी निवासों में भी लगाया जाने लगा।

## इन्हें भी देखें
* शिन्तो धर्म

## सन्दर्भ


श्रेणी:जापान की संस्कृति
श्रेणी:शिन्तो धर्म
ढाल

right|300px|thumb|ढाल
जब कभी किसी सड़क में मोड़ आता है तो उस मोड़पर सड़क के फर्श को मोड़ के बाहरी ओर ऊँचा उठाकर सड़क को ढालू बनाया है। इसी प्रकार रेल के मार्ग में भी मोड़ बाहरी पटरी भीतरी से थोड़ी उँची रखी जाती है। सड़क की सतह का, या रेल के मार्ग का, मोड़ पर इस प्रकार ढालू बनाया जाना **ढाल** या आनति (कैन्ट या सुपर-ऐलिवेशन) कहलाता है।

मोड़ पर चलती हुई गाड़ी पर जो बल काम करते हैं वे 
* (१) अपकेंद्र बल (सेंट्रिफ़ुगल फ़ोर्स) जिसका बाहर की ओर क्षैतिज तथा त्रैज्य प्रभाव पड़ता है,
* (२) गाड़ी का भार, जो ऊर्ध्वाधर नीचे की ओर कार्य करता है और 
* (३) सड़क के फर्श की प्रतिक्रिया जो ऊपर की ओर काम करती है। 

अपकेंद्र बल का संतुलन सड़क की सतह का घर्षण करता है और यदि इस घर्षण का बल यथेष्ट न हो तो गाड़ी बाहर की ओर फिसल जाएगी। उठान इस फिसलने की प्रवृत्ति को रोकने में सहायता करती है।

उठान का प्रयोग रेल के मार्गों पर दीर्घकाल से किया जा रहा है, किंतु जहाँ तक सड़कों का प्रश्न है, पहले गाड़ियों की मंद गति के कारण इसकी आवश्यकता नहीं पड़ती थी। आजकल मोटर गाड़ियों की तीव्र गति के कारण सड़क की उठान एक आधुनिक विकास है।

आवश्यक ढाल उस महत्तम गति पर निर्भर रहती है जिसपर गाड़ियों के चलने की आशा की जाती है, अर्थात् उनके कल्पित वेग पर। ढाल निम्नलिखित सूत्र के अनुसार निश्चित की जाती है :

q = V2/ (15 r)। 

यहाँ 
q = ढाल, 

(V) = अधिकतम कल्पित वेग (मील प्रति घण्टा) और 

r = मोड़ की त्रिज्या (फुट में)

सही उठान वाली सड़क पर कल्पित गति से यात्रा करने वाली गाड़ी सुगमता से तथा सुरक्षित ढंग पर, फिसलने की प्रवृत्ति के बिना चलेगी। यदि कोई मोटरकार सड़क पर कल्पित गति से तेज चलेगी तो सड़क का घर्षण उसे फिसलने से बचाएगा। यदि कोई रेलगाड़ी कल्पित गति से तेज चलती है तो बगल की दाब को पहियों के बाहर निकले पार्श्व (फ्लैंजेंज़) सँभाल लेते हैं। उठान वाला कोई भी मोड़ केवल उस गति से यात्रा करने के लिए सुखद होता है जिसके लिए सड़क बनाई जाती है। किंतु सड़क पर तो अनेक प्रकार की गाड़ियाँ, तीव्र तथा धीमी दोनों प्रकार की गतियों से चलती हैं। धीमी चाल से चलनेवाली गाड़ियों को, जैसे बैलगाड़ियों और अन्य जानवरों से खींची जानेवाली सवारियों को, जो कल्पित गति से कहीं कम गति पर चलती हैं, अधिक ढाल से असुविधा होती है। इस कारण भारत में भारतीय सड़क कांग्रेस के मानकों के अनुसार ढाल की सीमा १५ में १ (अर्थात् १५ फुट चौड़ी में १ फुट) नियत कर दी गई है। दूसरे देशों में यद्यपि १० में १ तक की ढाल की अनुमति होती है, तो भी साधारणत: ढाल १५ में १ से अधिक नहीं होती।

## इन्हें भी देखें
* सड़कों की ज्यामितीय डिजाइन

श्रेणी:रेल प्रौद्योगिकी
श्रेणी:सड़क
दामोदर पंडित

**दामोदर पण्डित** हिन्दी के प्रथम वैयाकरण थे। उनके द्वारा रचित उक्ति-व्यक्ति-प्रकरण हिंदी-व्याकरण का पहला ग्रंथ है। इसका रचना काल १२वीं शती का पूर्वार्द्ध माना जाता है। दामोदर पण्डित बनारस के निवासी थे।

श्रेणी:हिन्दी
श्रेणी:वैयाकरण
नावाहो लोग

thumb|230px|कुछ नावाहो लोग
**नावाहो** (Navajo), जो स्वयं को **दीने** (Diné) या **नाबीहो** (Naabeehó) भी बुलाते हैं, दक्षिणपश्चिमी संयुक्त राज्य अमेरिका में रहने वाले एक मूल अमेरिकी आदिवासी लोग हैं। इस क़बीले के ३,००,०४८ पंजीकृत सदस्य हैं (सन् २०११ का आंकड़ा) और यह संयुक्त राज्य की संघीय सरकार द्वारा मान्यता-प्राप्त जनजातियों में सबसे बड़ी है। यह संयुक्त राज्य के चार कोने नामक क्षेत्र में भारी तादाद में रहते हैं और वहाँ इनकी अपनी अलग क़बीलाई सरकार भी चलती है। यहाँ बहुत से लोग नावाहो भाषा बोलते हैं, हालाँकि अंग्रेज़ी भी बहुत बोली जाती है।

## इन्हें भी देखें
* मूल अमेरिकी आदिवासी

## सन्दर्भ


श्रेणी:नावाहो
श्रेणी:मूल उत्तर अमेरिकी जातियाँ
श्रेणी:संयुक्त राज्य अमेरिका की आदिवासी जनजातियाँ
जिब्राल्टर युद्ध स्मारक

**जिब्राल्टर युद्ध स्मारक** () ब्रिटिश प्रवासी शासित प्रदेश जिब्राल्टर की लाइन वॉल सड़क पर स्थित एक प्रथम विश्व युद्ध स्मारक है। इसे **ब्रिटिश युद्ध स्मारक** () के नाम से भी जाना जाता है। इस स्मारक को स्पेन के होयसे पिकुइट कॅटोली ने तराशा था तथा इसका अनावरण वर्ष 1923 में हुआ था। स्मारक के समीप 1921 में बने एस्पलेनैड पर कई स्मारक पट्टिकाएँ हैं, जिनमें क्रीमिया के युद्ध के समय की दो रुसी बंदूकें भी हैं।

## इतिहास
left|thumb|210px|क्रीमिया के युद्ध के समय की रुसी बंदूकें
जिब्राल्टर युद्ध स्मारक, जिसे ब्रिटिश युद्ध स्मारक के शीर्षक से भी संदर्भित किया जाता है, औबेरियन प्रायद्वीप के दक्षिणी अंत में स्थित ब्रिटिश प्रवासी शासित प्रदेश जिब्राल्टर की लाइन वॉल सड़क के पश्चिमी हिस्से में मौजूद है। स्मारक को स्पेन के होयसे पिकुइट कॅटोली द्वारा इटली के करारा शहर के संगमरमर से तराशा गया था। इसके निर्माण के पीछे का उद्देश्य प्रथम विश्व युद्ध में शहीद हुए ब्रिटिश सैनिको को पुण्यस्मरण करना था। स्मारक का अनावरण जिब्राल्टर के राज्यपाल सर चार्ल्स मोनरो, प्रथम बैरोनेट (1860–1929) ने 27 सितम्बर 1923 को आयोजित हुए एक समारोह में किया था। इस स्मारक की शिलालेख के अनुसार इसका निर्माण जिब्राल्टर स्ट्रेट्स पेट्रोल के उन सभी अधिकारियों और नाविकों की याद में किया गया था जिन्होंने महान लड़ाई में अपने राजा और सम्राज्य के लिए अपना जीवन दे दिया था ("टू द मेमोरी ऑफ़ ऑल ऑफीसर एण्ड सीमैन ऑफ़ द जिब्राल्टर स्ट्रेट्स पेट्रोल हू गेव देयर लाइव्स फॉर देयर किंग एण्ड एम्पायर इन द ग्रेट वॉर")।

स्मारक के समीप दो रुसी बंदूकें हैं, जिन्हें क्रीमिया के युद्ध (1854–1856) के समय कब्जे में लिया गया था। यहाँ की शिलालेख बताती है कि ये चाररुसी बंदूकें, जिन्हें क्रीमिया 1854--1856 में कब्जे में लिया गया था, जिब्राल्टर को 1858 में ब्रिटिश सरकार द्वारा प्रस्तुत किया गया था ("दीस फॉर रसियन गन्स, कैप्चर्ड इन द क्रीमिया 1854--1856, वर प्रेसेंटिड टू जिब्राल्टर बाय ड ब्रिटिश गवर्नमेंट 1858")। ये चार बंदूकें जिब्राल्टर को 1858 में उसकी लड़ाई में की गई सहायता के लिए दी गईं थी। चार में से दो तोपें जिब्राल्टर बोटेनिक गार्डन्स जिसे अलमीड़ा गार्डन्स के नाम से भी जाना जाता है उसके मुख्य द्वार पर रखी हुई हैं।

## इन्हें भी देखें
* अमेरिकी युद्ध स्मारक

## सन्दर्भ

## बाहरी कड़ियाँ
* स्मारक की अन्य तस्वीरें wfraworcester.com पर

श्रेणी:सैन्य स्मारक
श्रेणी:जिब्राल्टर के स्मारक
सड़कों की ज्यामितीय डिजाइन

सड़कों की दिशा या ढाल में परिवर्तन लाने के लिये, विशेषकर जिन सड़कों पर तेज गाड़ियाँ चलने की संभावना हो, भली भाँति आकल्पित (डिजाइन किये) मोड़ आवश्यक होते हैं। मूलत: मोड़ दो प्रकार के होते हैं: क्षैतिज मोड़ (वृतीय और संक्रामी) तथा ऊर्ध्वाधर मोड़।

## क्षैतिज मोड़
किसी मुख्य मार्ग पर तेज चलने वाली गाड़ी के लिये क्षैतिज दिशा में एकदम परिवर्तन लाना असंभव है, जबतक कि वह बिलकुल रूक न जाए। किंतु यदि सड़क में उपयुक्त क्षैतिज मोड़ दिया जाय, तो दिशा परिवर्तन क्रमश: और सुविधा के साथ, रोकने की आवश्यकता का अनुभव किए बिना ही, किया जा सकता है। सड़क जिस चाल के लिये बनी है और उसकी सतह जिस प्रकार की है, इनके ऊपर ही क्षैतिज मोड़ो के अभिकल्पन निर्भर हैं। विभिन्न चालों के लिये न्यूनतम त्रिज्याएँ निम्नलिखित हैं:

आकल्पित चाल ५०, ४०, ३०, २०, मील प्रति घंटा

मोड़ की न्यूनतम त्रिज्या ८००, ५००, ३००, २५० फुट में

मोड़ पर अतिरिक्त चौड़ाई २, ३, ३, ४ फुटों में

क्षैतिज मोड़ों में उपयुक्त उठान भी देनी चाहिए। मोड़ पर गोले की चौड़ाई भी बढ़ा देनी चाहिए, जैसा ऊपर की तालिका में दिखाया है। सभी मोड़ अधिकतम व्यवहार्य त्रिज्या वाले होने चाहिए।

## संक्रामी मोड़
सड़क के सीधे भाग पर तेजी से चलती हुई कोई गाड़ी जब भी मोड़ में प्रवेश करती है, तब अपकेंद्री बल की आकस्मिक क्रिया के कारण यात्रियों को कुछ असुविधा की अनुभुति होती है।

संक्रामी मोंड़ द्वारा सीधे भाग और वृतीय मोड़ के बीच सरल परिवर्तन सुनिश्चित हो जाता है, जिससे सड़क के प्रयोक्ताओं को दिशा परिवर्तन में असुविधा की अनुभूति नहीं होती। सड़कों में संक्रामी मोड़ का सामान्य रूप सर्पिल होता है।

## ऊर्ध्वाधर मोड़
सड़क की लंबाई में जहाँ कहीं भी ढाल बदलती है, ढालों के कटान पर उपयुक्त ऊर्ध्वाधर मोड़ देकर गोलाई कर देनी चाहिए। इन मोड से ढाल में परिवर्तन सुगम हो जाता है, जिससे तेज चलनेवाली गाड़ी में यात्रियों को असुविधा की अनुभूति नहीं होती और सड़क का आगे दूर तक का मार्ग दिखाई देता रहता हैं। ऊर्ध्वाधर मोड़ों के आकल्पन में कल्पित चाल, आगे कितनी दूर तक दिखाई देना आवश्यक है और कटान पर की ढाल, इन तीन बातों पर विचार किया जाता है। खड़े मोड़ आकृति में प्राय: परवलयिक होते हैं। जब ढालों के कटान पर चोटी बनती है, तब मोड़ उत्तल और जब कटान पर घाटी बनती है, तब वे अवतल होते हैं।

## इन्हें भी देखें
* उठान (cant या superelevation)

श्रेणी:सड़क
मिथुन राशि सन्दूक

**मिथुन राशि** ज्योतिष के राशिचक्र में तृतीय राशि है। इसका उद्भव मिथुन तारामंडल से माना जाता है। राशि चक्र की तीसरी राशि है राशि का प्रतीक युवा दंपति है यह दूरी सभा वाली राशि है नक्षत्र के तीसरे चरण के मालिक मंगल शुक्र है मंगल और शुक्र माया है जातक के अंदर माया के प्रति भावना पाए जाते हैं जीवनसाथी के प्रति हमेशा शंकित प्रतीत होता है.

अपने जीवनसाथी के प्रति हमेशा ही शक्ति बनकर प्रस्तुत होते हैं. साथ ही घरेलू कारणों के चलते कई बार आपस में तनाव भी हो जाता है. मंगल और शुक्र की युति के कारण जातक में स्त्री रोगों को परखने की अद्भुत क्षमता होती है. वाहनों की अच्छी जानकारी रखते हैं नए नए वाहनों और सुख के साधनों के प्रति इनका आकर्षण अत्यधिक होता है. 

इनका घरेलू साज-सज्जा के प्रति झुकाव देखा जाता है मंगल के कारण जातक वचनों के पक्के होते हैं गुरु आसमान का राजा है. तो राहु गुरु का दोनों मिलकर जातक में ईश्वरीय तत्व बढ़ाते हैं. इस राशि के लोगों में ब्रह्मांड के बारे में पता करने की योग्यता जन्मजात होती है. इनका वायुयान और सेटेलाइट के बारे में जानने का जिज्ञासा होता है. राहु शनि के साथ मिलने से जातक के अंदर शिक्षा और शक्ति उत्पन्न होती है. जातक का कार्य शिक्षा स्थानों में या बिजली पेट्रोल या बाहर वाले कामों की ओर होता है.

एक दायरे में रहकर कार्य कर पाता है और पूरा जीवन कार्य करना इनके लिए फलदायी रहता है.  एक मर्यादा होती है. जो उसे घर में करती है और सामाजिक और धार्मिक कार्यों में अपने को रमा लेते हैं. गुरु जो ज्ञान का मालिक है उसे मंगल का साथ मिलने पर कुछ प्रदान करने के लिए और रक्षा आदि विभागों की ओर ले जाता है. जातक अपने ही विचारों अपने ही कारणों से उलझा रहता है.

मिथुन राशि पश्चिम दिशा की घोतक है जो समय में जन्म लेते हैं. वह मिथुन राशि के कहे जाते हैं. बुध की धातु पारा है इन जातकों का स्वभाव गर्मी में ऊपर नीचे होने वाला होता दूसरों की मन की बातें पढ़ने दूरदृष्टि बहुमुखी प्रतिभा अधिक चतुराई से कार्य करने की क्षमता होती है.इनको बुद्धि वाले कामों में ही सफलता मिलती है. अपने आप पैदा होने वाली बुद्धि से इस राशि के लोग कुशल कूटनीतिक और राजनीतिक बन जाते हैं. हर कार्य में जिज्ञासा और खुशी दिमाग होने के कारण इस राशि के लोग अन्वेषण में ही सफलता लेते रहते हैं.

और पत्रकार लेखक मीडिया कर्मी भाषाओं की जानकारी योजनाकार भी बन सकते हैं. 

श्रेणी:खगोलशास्त्र
श्रेणी:ज्योतिष
इतालवी प्रायद्वीप

thumb|230px|अंतरिक्ष से जूते के आकार वाले इतालवी प्रायद्वीप का नज़ारा - उत्तर में बर्फ़-ढके ऐल्प्स पर्वत दिख रहे हैं
**इतालवी प्रायद्वीप** (Italian peninsula), जिसे **आपेननीनी प्रायद्वीप** (Apennine peninsula) भी कहा जाता है, दक्षिणी यूरोप के तीन बड़े प्रायद्वीपों में से एक है (बाक़ी दो इबेरियाई प्रायद्वीप और बाल्कन प्रायद्वीप हैं)। यह उत्तर में पो वादी से दक्षिण में भूमध्य सागर तक लगभग १,००० किमी लम्बा है। अपने अकार की वजह से इसे इतालवी भाषा में 'लो स्तिवाले' (Lo Stivale, अर्थ: जूता) कहा जाता है। इस प्रायद्वीप को आगे बांटा जाए तो इसमें स्वयं तीन अन्य प्रायद्वीप आते हैं (कालाब्रिया, सालेन्तो और गारगानो)। पारम्परिक रूप से इतालवी प्रायद्वीप को उत्तर में ऐल्प पर्वतों से आरम्भित माना जाता है हालांकि भौगोलिक दृष्टि से इटली का प्रायद्वीपी क्षेत्र इन पर्वतों से थोड़ा दक्षिण में मागरा नदी और रुबिकोन नदी से आरम्भ होता है। यह प्रायद्वीप पूर्व में आद्रियातिक सागर, दक्षिण में आयोनियाई सागर और पश्चिम में तिरहेनियाई सागर से घिरा हुआ है। प्रायद्वीप के बीच में आपेननीनी पर्वत शृंखला की पंक्तियाँ चलती हैं, जिस से इसका एक अन्य नाम आपेननीनी प्रायद्वीप भी पड़ा है।

## आधुनिक देश
इतालवी प्रायद्वीप पर तीन स्वतन्त्र क्षेत्र स्थित हैं:

## इन्हें भी देखें
* इटली
* प्रायद्वीप

## सन्दर्भ


श्रेणी:इटली
श्रेणी:यूरोप के प्रायद्वीप
श्रेणी:इटली के प्रायद्वीप
श्रेणी:दक्षिणी यूरोप का भूगोल
दुर्गाचरण महान्ति

**दुर्गाचरण महान्ति** (१९१२-१९८५) ओडिशा के पुरी जिले के कोणार्क के गोप थाने के अंतर्गत बीरतुंग ग्राम में १९१२ की कार्तिक त्रयोदशी तिथि में जन्म ग्रहण केए थे | उनके द्वारा लिखित *भगवान् शंकराचार्य* पुस्तक को ओडिशा साहित्य अकादमी की और से, १९५७-५८, में प्रथम पुरस्कार प्राप्त हुआ था | सदगुरू निगमानंद के एकनिष्ठ भक्त के रूप में बे सुपरिचित | ठाकुर निगमानंद के प्रतिष्ठान *[[नीलाचल सारस्वत संघ]]* का बे संपादक/परिचालक थे | दुर्गाचरण महान्ति ठाकुर निगमानंद के स्वचरित *योगी गुरु, तांत्रिक गुरु, ज्ञानी गुरु, प्रेमिक गुरु, ब्रहमचर्य साधन* पुश्तोकों का बंगला भाषा से ओडिया भाषा में अनुबाद किया है | उसके अलाबा बे अपनी ग्राम बीरतुंग के भोलुन्टर आसोसियन का सभापति थे | उनके प्रयास से सत् शिखया के बिस्तार के लिए बीरतुंग गाबं में **सारस्वत बिद्यापीठ** की स्थापना हुई |

## परिवार ओर शिक्षा
उनके पिता का नाम गुणनिधि महान्ति ओर माता का नाम सुन्दरमणि देबी था। ओडिशा के गोप थाना अन्त्रर्गत मदरंग ग्राम मे उनके पिता तहसिलदार नौकरी कर रहे थे। माता नीलाचल सारस्बत महिला संघ का सभानेत्रि थे। १९२९ मे दुर्गाचरण पुरी जिल्ला स्कुल का नौंबी कक्षा का छात्र थे।

## आध्यात्मिक विकास

१९२९ मे श्रिश्रि ठाकुर निगमानन्द का उनको पहला दर्शन हुआ था। उन्होने ५ जून १९३४ को नीलाचल कुटीर मे ठाकुर निगमानन्द से दिक्षा ली थी। प्रारम्भ से ही वे उत्कल (ऑडिशा) मे ठाकुर निगमानन्द की भावधारा के प्रचार केलिए चेष्टा करते आये हें। सद्गुरु निगामानन्द के प्रतिष्ठत नीलाचल सारस्वत संघ के संपादक/परिचालक थे। फिलाल वे नीलाचल सारस्वत संघ के परिचालक के रूप से माना जाता हे।

## ग्रन्थ रचना
## मुख्य अवदान

## इन्हें भी देखें
## बाहरी कड़ियाँ

श्रेणी:1912 में जन्मे लोग
चौघड़िया

**चौघडिया** पंचांग हिन्दू वैदिक पञ्चाङ्ग का एक रूप या अंग होता है। इसमें प्रतिदिन के लिये दिन, नक्षत्र, तिथि, योग एवं करण दिये होते हैं। इनके लिये प्रत्येक नगर या स्थान के लिये वहां के सूर्योदय एवं सूर्यास्त से संबंधित स्वतः सुधार होता है। यदि कभी किसी कार्य के लिए कोई मुहूर्त नहीं निकल रहा हो एवं कार्य को शीघ्रता से आरंभ करना हो या किसी यात्रा पर आवश्यक रूप से जाना हो तो उसके लिए चौघड़िया मुहूर्त देखने का विधान है। ज्योतिष के अनुसार चौघड़िया मुहूर्त देखकर वह कार्य या यात्रा करना उत्तम होता है।

एक तिथि के लिये दिवस और रात्रि के आठ-आठ भाग का एक चौघड़िया निश्चित है। इस प्रकार से 12 घंटे का दिन और 12 घंटे की रात मानें तो प्रत्येक में 90 मिनट यानि 1.30 घण्टे का एक चौघड़िया होता है जो सूर्योदय से प्रारंभ होता है। इस प्रकार सातों वारों के चौघड़िए अलग-अलग होते हैं। सामान्य रूप से अच्छे चौघड़िए शुभ, चंचल, अमृत और लाभ के माने जाते हैं तथा बुरे चौघड़िये उद्वेग, रोग और काल के माने जाते हैं। 

चर में चक्र चलाइए उद्वेगे थलगार। शुभ में स्त्री सिंगार करे लाभ करो व्यापार।। रोग में रोगी स्नान करे। काल करो भंडार।। अमृत में सब काम करें। सहाय करे करतार।। 

अर्थात चर में यात्रा वाहन मशीन संबंधित कार्य करने चाहिए। उद्वेग में जमीन से संबंधित काम तथा स्थायी कार्य करना चाहिए। शुभ में स्त्रियों को सिंगार आदि मांगलिक कार्य करें।लाभ में व्यापार नौकरी आदि कर्म करें। रोग में रोगियों को रोगमुक्त होने पर स्नान करना चाहिए । काल में धन संग्रह आदि करे। अमृत में सभी प्रकार के कार्य कर सकते हैं।

## सन्दर्भ

## बाहरी कड़ियाँ
* 15-2-2012 - आज का पंचांग, चौघड़िया मुहूर्त, दिशाशूल, ग्रह स्थिति। जीवन मंत्र। उज्जैन। 15 सितंबर 2012। अभिगमन तिथि: 20.09.2012 

श्रेणी:भारतीय ज्योतिष
भाव

* लग्न भाव
* किसी वस्तु का बाजार भाव
* चेहरे पर आने वाले चिह्न, हाव-भाव
रामचन्द्र दत्तात्रेय रानडे

**डॉ॰ रामचन्द्र दत्तात्रेय रानडे** (३ जुलाई १८८६ - ६ जून १९५७) संस्कृत के विद्वान एवं दर्शनशास्त्री थे।

## परिचय
उनका जन्म ३ जुलाई १८८६ को जमखंडी नामक स्थान में हुआ। इनके पिता दत्तात्रेय रानाडे रामदुर्ग छोड़कर जमखंडी में आ बसे थे। रामचन्द्र रानडे १९०३ में डेकन कॉलेज में प्रविष्ट हुए। १९०७ में वे बी. ए. द्वितीय श्रेणीय में पास हुए। फिर प्रो॰ वुडहाऊस के सम्पर्क में आकर वे पारमार्थिक क्षेत्र में दर्शनशास्त्र का अध्ययन करते रहे। सन् १९११ में फर्ग्युसन कॉलेज में अंग्रेजी के ट्यूटर का काम स्वीकार किया। दर्शनशास्त्र लेकर सन् १९१४ में एस. ए. में प्रथम श्रेणी में प्रथम आकर उन्होंने चान्सलर का स्वर्णपदक प्राप्त किया। अब वे तत्वज्ञान के प्राध्यापक के रूप में फर्ग्युसन कॉलेज में नियुक्त हुए। सन् १९२१ में उनका स्वास्थ्य बहुत बिगड़ गया, इसलिए डी. ई. सोसायटी के सांगली कॉलेज में उनकी नियुक्ति हुई। दर्शनशास्त्र विषय में उनकी बड़ी गहरी पैठ थी तथा वे स्वयं भी एक बड़े तत्वज्ञ थे। सन् १९२४ में डी. ई. सोसायटी से उन्होंने त्यागपत्र दे दिया। 'उपनिषदों का तत्वज्ञान' नामक ग्रंथ की रचना का कार्य वे अपने पुणे में स्थित 'अध्यात्म भवन' में करते रहे।

इसी समय उन्होंने अध्यात्म विद्यापीठ की स्थापना की। इसकी परामर्शदात्री समिति में डॉ॰ जयकर, डॉ॰ राधाकृष्णन, डॉ॰ बेलवेलकर, न्यायमूर्ति भवानीशंकर नियोगी आदि थे। भारतीय दर्शन का एक विस्तृत कोशनुमा इतिहास प्रकाशित करने की १६ खण्डों की योजना बनाई गई। इसके तीन खंड प्रकाशित हो चुके हैं, जिनके नाम ये हैं-

:(1) A Constructive Survey of Upanishadic Philosophy 1926.

:(2) History of Indian Philosophy : Creative Period 1927.

:(3) Philosophical and Other Essays, part I. 1956.

उनके अन्य ग्रंथ जो प्रकाशित हुए हें ये हैं-

:1. Carlyle's Signs of Times & Characteristics 1916.

:2. Mysticism in Maharashtra, 1933.

:3. Path way to God in Hindi literature, 1954.

:4. परमार्थ सोपान, १९५४।

:5. The Conception of Spirtual life in Mahatama Gandhi & Hindu Saints, 1956

तथा **[[मराठी भाषा|मराठी]]** में लिखे ग्रंथ-

:६. ज्ञानेश्वर वचनामृत

:७. संतवचनामृत

:८. तुकाराम वचनामृत

:९. रामदासवचनामृत

:१०. एकनाथ वचनामृत

:11. Mysticims in Karnataka,

:12. The Bhagvadgita as a philosophy of God realisation,

:13. The Vedenta as culmination of Indian Philosophical Thought, (१९२९ में कलकत्ता विश्वविद्यालय में दिए गए बसु-मलिक व्याख्यानमाला के व्याख्यानों के रूप में है)।

इसके सिवा दर्जनों स्फुट लेख और निबन्ध पत्रपत्रिकाओं में दार्शनिक विचारों पर प्रकाशित हुए हैं। १९२२ से १९२७ तक निंवाद में रहकर अनेक दार्शनिक ग्रंथों का उन्होंने निर्माण किया। निंबाद में उन्होंने अध्यात्म विद्यापीठ स्थापित किया था।

१ दिसम्बर, १९२७ को दर्शन विभाग के अध्यक्ष तथा प्रोफेसर के रूप में इलाहाबाद विश्वविद्यालय में नियुक्त हुए। बीस साल तक इस पद को उन्होंने विभूषित किया। बाद में वे वाइसचांसलर भी बने। निवृत्त हो जाने पर २६ अक्टूबर १९४७ में सांगली में अध्यात्म विद्यामंदिर की स्थापना की। ६ जून १९५७ को उनका स्वर्गवास हो गया।

## सन्दर्भ

## बाहरी कड़ियाँ

श्रेणी:संस्कृत के विद्वान
श्रेणी:दार्शनिक
नरदेव विद्यालंकार

**पंडित नरदेव विद्यालंकार** (1915-) दक्षिण अफ्रीका में हिन्दी के प्रचारक-प्रसारक थे। उन्होने ५० वर्ष से अधिक समय तक हिन्दी की अनन्य सेवा की तथा २७ वर्षों तक अफ्रीका हिन्दी शिक्षा संघ के अध्यक्ष रहे। 

हिंदी शिक्षा संघ की स्थापना से पूर्व, दक्षिण अफ्रीका में हिंदी के प्रचार–प्रसार का कार्य मुख्य रूप से सामुदायिक संस्थाओं की थी। 1860 में गिरमिटिया मज़दूरों के आगमन के समय से धार्मिक और सांस्कृतिक कार्यक्रम इस प्रयोजन के लिए उपयोगी और अनौपचारिक मंच प्रदान करते थे। यद्यपि ये प्रवासी भोजपुरी का प्रयोग करते थे, परन्तु उनकी हार्दिक इच्छा थी कि वे मानक हिन्दी (खड़ी बोली) का प्रयोग करें। अतः अपने धर्म, परम्परा और संस्कृति के संरक्षण के लिए और हिंदी भाषा के प्रचार-प्रसार के लिए धार्मिक और सांस्कृतिक संस्थाओं और व्यक्तियों द्वारा सुनियोजित प्रयास की आवश्यकता सबको महसूस होती रहती थी।

सदी के प्रारम्भ में हिन्दी के प्रचार–प्रसार में महत्वपूर्ण योगदान करने वालों में भारत से आए प्रवासी संन्यासी स्वामी शंकरानन्द थे। उसके पश्चात एक बंधुआ मजदूर के पुत्र भवानी दयाल का नाम आता है, जिन्होंने नैटाल और ट्रांसवाल में स्थानीय संस्थाओं का सहयोग प्राप्त किया और उन्हें देश भर में हिंदी भाषा के प्रचार के लिए प्रोत्साहित किया।

काका कालेलकर ने हिन्दी भाषा को एक नए प्रकार की हिन्दुस्तानी का रूप प्रदान करने के लिए सन् 1940 के आस पास जो आन्दोलन चलाया था, उसके साथ श्री नरदेव विद्यालंकार भी जुड़ गए थे। सन् 1947 में उनके द्वारा लिखित पुस्तक **राष्ट्रभाषा का सरल व्याकरण**, राष्ट्रभाषा प्रचार समिति, वर्धा से प्रकाशित हुआ। इसकी वर्तनी काका कालेलकर समिति के अनुरूप थी। अहिन्दी प्रान्तों के लिए हिन्दी भाषा का व्याकरण उपलब्ध कराने की दृष्टि से इस व्याकरण की रचना की गई थी। लेखक नरदेवजी ने अपने उक्त मन्तव्य को स्पष्ट करते हुए लिखा है कि कि “हिन्दी में तो छोटी-बड़ी व्याकरण की कई पुस्तकें हैं, परन्तु समस्त अहिन्दी प्रांतों के लिए हिन्दी भाषा में राष्ट्र-भाषा हिन्दी का कोई अच्छा व्याकरण तैयार नहीं हुआ है।"

## सन्दर्भ

## बाहरी कडियाँ
* पंडित नरदेव विद्यालंकार- हिंदी शिक्षा संघ और दक्षिण अफ्रीका में हिंदी
*'''हिन्दी शिक्षा संघ''' का जालघर

श्रेणी:हिन्दीसेवी
व्यास, पंजाब

**व्यास** (), इसी नाम की नदी, व्यास नदी के तट पर बसा भारत के पंजाब राझ्य का एक शहर है। यह अमृतसर जिला में पंजाब के पूर्वी सिरे में आता है।

## सन्दर्भ
kya aasram m rukne ki suvidha hai

## बाहरी कड़ियाँ
* राधास्वामी सतसंग व्यास

श्रेणी:पंजाब के शहर
नगाड़ा

300px|right|thumb|लोकवाद्य नगाड़ा (नक्कारा) 

**नगाड़ा** एक वाद्ययंत्र है। यह एक प्रकार का ड्रम है जिसका पीछे का भाग गोलाकार होता है। प्रायः यह जोड़ों में ही बजाये जाते हैं। भारत में इसे संस्कृत में 'दुन्दुभि' कहते हैं। हिन्दुओं के विभिन्न संस्कारों में एवं देवालयों पर इन्हें बजाया जाता है। यह 'नौबज' (नव वाद्य) में से एक है।
## बाहरी कड़ियाँ
* [podcast.hindyugm.com/2011/05/blog-post_15.html 'तूती' की शोर में गुम हुआ 'नक्कारा'] (हिन्दयुग्म)]
* [https://web.archive.org/web/20070928221805/http://musicalconfrontations.com/MC5/wlc/mcb/cul/mim/mfl/mtm/foc/JNS/jns0000000002.htm History of Naqqara from ancient times until the 18th century; in German: Janissary instruments and Europe]
* https://web.archive.org/web/20110721025924/http://www.hangebi.ge/diplipitoen.htm



[श्रेणी:भारतीय वाद्य यंत्र
श्रेणी:तालवाद्य
भारतीय वाद्य यंत्र

[right|thumb|300px|[राजा रवि वर्मा द्वारा चित्रित कादम्बरी **सितार** बजाते हुए]]
thumb|पुलुवन् पुत्तु बजाती एक महिला

thumb|right|जलतरंग

[thumb|right|[Chenda (top) and Chande (below) are different drums.]]
[thumb|right|[Chande]]

200 ईसा पूर्व से 200 ईसवी सन् के समय में भरतमुनि द्वारा संकलित नाट्यशास्‍त्र में ध्‍वनि की उत्‍पत्ति के आधार पर संगीत वाद्यों को चार मुख्‍य वर्गों में विभाजित किया गया है:

*1. तत् वाद्य अथवा तार वाद्य
*2. सुषिर वाद्य अथवा वायु वाद्य ( हवा के वाद्य )
*3. अवनद्व वाद्य और चमड़े के वाद्य ( ताल वाद्य ; झिल्ली के कम्पन वाले वाद्ययंत्र )
*4. घन वाद्य या आघात वाद्य ( ठोस वाद्य, जिन्‍हें समस्‍वर स्‍तर में करने की आवश्‍यकता नहीं होती। )

## तारयुक्त वाद्ययंत्र
right|thumb|सरस्वती वीणा
right|thumb|चित्रवीणा
* बुलबुल तरंग	
* दोतार, या दोतारा
* एकतारा	
* गोपीचन्द या गोपीयन्त्र या खमक
* गोट्टुवाद्यम् या चित्रवीणा
* सन्तूर	
* सरोद	
* सितार
* सुरबहार	
* सुरशृंगार
* Swarabat
* स्वरमण्डल	
* तम्बूरा	
* तुम्बी
* टुनटुन	
* मगादि वीणा	
* मोहन वीणा	
* नकुल वीणा	
* नन्दनी
* रूद्र वीणा	
* सरस्वती वीणा	
* विचित्र वीणा

* मयूरी वीणा या Taus	 	
* रावणहठ
* लोक सारंगी
* शास्त्रीय सारंगी
* तार शहनाई

## वायु से बजने वाले वाद्ययंत्र
* शहनाई
* सुन्दरी

### बाँसुरी
* बाँसुरी	
* वेणु (कर्नाटक की वाँसुरी)
* पुंगी या बीन
right|thumb|सपेरा '''बीन''' बजाते हुए

* नादस्वरम्	

* मशक
* Titti
* श्रुति उपांग

### Free reed
* Gogona	
* Morsing

### Free reed and bellow
* श्रुति बाक्स
* हारमोनियम

### Brass
* एक्कालम
* कोम्बु

### Other wind instruments
* Ramsinga

## Percussion instruments

### Membranophones

#### Hand drums

#### Hand frame drums
* Daff, duff, daf or duf - medium or large frame drum without jingles, of Persian origin
* Dimdi or dimri - small frame drum without jingles
* Kanjira - small frame drum with one jingle
* Kansi - small without jingles
* Patayani thappu - medium frame drum played with hands

#### Stick and hand drums
* Chenda
* ढोल्लु
* Dhak
* ढोल
* ढोली
* Idakka
* Thavil
* उदुकै

#### Stick drums
* Chande
* Nagara - pair of kettledrums
* Pambai - unit of two cylindrical drums
* Parai thappu - medium frame drum played with two sticks
* Sambal
* Stick daff or stick duff - daff in a stand played with sticks
* Tamak'
* Tasha - type of kettledrum
* Urumee

### Idiophones

* चिमटा - fire tong with brass jingles
* Chengila
* Elathalam
* Geger - brass vessel
* घटम और मटकम (Earthenware pot drum)
* घुंगरू
* Khartal or Chiplya
* मंजीरा या झांझ या ताल
* Nut - clay pot
* शंकरजंग - lithophone
* Thattukazhi mannai

#### Melodic
* जल तरंग, पानी के साथ सिरेमिक कटोरे
* काँच तरंग, एक का प्रकार ग्लास हार्प
* काष्ठ तरंग, एक का प्रकार जेलोफोन
* लोह तरंग,धातु प्लेटों का एक सेट

## एलेक्ट्रानिक
* एलेक्ट्रॉनिक तानपुरा
* तालमीटर

## सन्दर्भ

## बाहरी कड़ियाँ
* I-Soft Sangeet Research on Indian & Pakistani music


श्रेणी:हिन्दी सम्पादनोत्सव के अंतर्गत बनाए गए लेख
देउर कोठार

**देउर कोठार** (Deur Kothar) भारत के मध्य प्रदेश राज्य के रीवा ज़िले में स्थित एक पुरातत्व स्थल है। यह अपने बौद्ध स्तूपों के लिए जाना जाता है। यह सन् 1982 में प्रकाश में आए थे और इन्हें सम्राट अशोक के शासनकाल (तीसरी शताब्दी ईसापूर्व) में बनाया गया था।

## विवरण
यहां लगभग 2 हजार वर्ष पुराने बौद्ध स्तूप और लगभग 5 हजार वर्ष पुराने शैलचित्र गुफाएँ मौजूद है। देउर कोठार, रीवा-इलाहाबाद मार्ग के कटरा में स्थित है। यहां मौर्य कालीन मिट्टी ईट के बने 3 बडे स्तूप और लगभग 46 पत्थरो के छोटे स्तूप बने है। अशोक युग के दौरान विंध्य क्षेत्र में धर्म का प्रचार प्रसार हुआ और भगवान बौद्ध के अवशेषों को वितरित कर स्तूपों का निर्माण किया गया। यह क्षेत्र कौशाम्बी से उज्जैनी अवन्ति मार्ग तक जाने वाला दक्षिणापक्ष का व्यापारिक मार्ग था। इसी वजह से बौद्ध के अनुयायिओं ने यहां पर स्तूपों का निर्माण किया होगा। ऐसा कहा जाता है कि देउर कोठार में भरहुत से अधिक प्राचीन स्तूप है। यहां बौद्ध भिक्षू अत्यात्मिक स्थल बनाकर शिक्षा-दिक्षा और साधना करते रहे होगें इसके प्रमाण यहां मिलते है।

बौद्ध धर्म के अनुयायियों का विंध्यक्षेत्र शिक्षण केन्द्र था इसके प्रमाण देउर कोठार मे मिलते है। वर्ष 1999-2000 में इन स्तूपों की खोज हुई। तब यहां पर खुदाई के दौरान तोरणद्वार के अवधेश, मौर्य कालीन ब्राही लेख के अभिलेख, शिलापट्ट स्तंभ और पात्रखंड बडी संख्या में मिले। पुरानिधियों के अध्ययन से ज्ञात हुआ है कि यह स्तूप परिसर भरहुत, सांची के समान ही विशाल और विकसित रहा होगा। इतना ही नही यहां हजारों वर्ष पुराने शैलचित्र वाली गुफायें भी स्थित है। पत्थरों या ईंटों से बने 49 स्तूपों के अवशेष हैं। आसपास में पुरानी रॉक पेंटिंग के साथ चट्टानें हैं। कुछ चट्टानों में ब्राह्मी भाषा के शिलालेख हैं

## चित्रदीर्घा

## इन्हें भी देखें
* रीवा ज़िला

## सन्दर्भ

श्रेणी:मध्य प्रदेश में स्थापत्य
श्रेणी:भारत में बौद्ध मंदिर
श्रेणी:मध्य प्रदेश का इतिहास
श्रेणी:मौर्य कला
श्रेणी:भारत में स्तूप
श्रेणी:रीवा ज़िले में पर्यटन आकर्षण
श्रेणी:मध्य प्रदेश में पुरातत्व स्थल
श्रेणी:मध्य प्रदेश में बौद्ध धार्मिक स्थल
श्रेणी:शैलाश्रय
सेलुलर डिजिटल पैकेट डेटा

**सेलुलर डिजिटल पैकेट डेटा** (CDPD) एक व्यापक क्षेत्र मोबाइल डाटा सेवा है जो उपयोग नहीं किये गए **बैंडविड्थ** आम तौर पर... डेटा अंतरण के लिए ८00 और ९00 मेगाहर्ट्ज के बीच AMPS मोबाइल फोन द्वारा प्रयोग किया जाता था। 19.2 Kbit/s तक गति संभव है। इस सेवा की सेवानिवृत्ति पैरेंट AMPS सेवा के साथ संयोजन के रूप में बंद किया गया था; यह कार्यात्मक तेज़ सेवाओं जैसे 1xRTT, EV-DO और UMTS/HSPA द्वारा प्रतिस्थापित किया गया है।

1990 के दशक में विकसित की, CDPD एक भविष्य प्रौद्योगिकी के रूप में क्षितिज पर बडी थी। CDPD के पास उपभोक्ता प्रस्ताव सीमित थे। एटी एंड टी वायरलेस पहली बार PocketNet ब्रांड के तहत संयुक्त राज्य अमेरिका में प्रौद्योगिकी की पेशकश की। यह वायरलेस वेब सेवा का पहला उपभोक्ता प्रस्ताव में से एक था। डिजिटल महासागर, इंक एप्पल न्यूटन की एक OEM लाइसेंसधारी, Seahorse उत्पाद है। 1996 में एक वेब ब्राउज़र के साथ / सेल्यूलर डिजिटल पैकेट डेटा हैंडसेट मॉडेम / AMPS, CTIA वर्ष पुरस्कार के हार्डवेयर उत्पाद की पेशकश की जीत के रूप में एक smartphone, यकीनन दुनिया का पहली सफल हार्डवेयर उत्पाद है। एक कंपनी का नाम OmniSky पाम वी उपकरणों के लिए सेवा प्रदान की। सिंगुलर वायरलेस बाद में वायरलेस इंटरनेट ब्रांड ने (वायरलेस इंटरनेट एक्सप्रेस, GPRS / Edge डेटा के लिए अपने ब्रांड के साथ भ्रमित नहीं होना) के तहत सेल्यूलर डिजिटल पैकेट डेटा की पेशकश की थी। PocketNet स्प्रिंट वायरलेस वेब के रूप में 2 जी सेवाओं से प्रतिस्पर्धा के साथ आम तौर पर किया गया था, यह एक विफलता माना जाता है। चार एटी एंड टी वायरलेस फोन के बाद (Panasonic, मित्सुबिशी और एरिक्सन R289LX से एक से दो) जनता के लिए पेशकश की थी, एटी एंड टी वायरलेस अंततः उपकरणों को सक्रिय करने के लिए मना कर दिया।

एक उपभोक्ता की पेशकश के रूप में सीमित सफलता के बावजूद, सेल्यूलर डिजिटल पैकेट डेटा उद्यम और सरकार के नेटवर्क में अपनाया गया था। यह एक पहली पीढ़ी टेलीमेटरी उपकरणों (मशीन के लिए मशीन संचार) और सार्वजनिक सुरक्षा मोबाइल **डेटा** टर्मिनलों के लिए वायरलेस डेटा समाधान के रूप में विशेष रूप से लोकप्रिय था।

2004 में, संयुक्त राज्य अमेरिका में प्रमुख वाहक के लिए सेल्यूलर डिजिटल पैकेट डेटा सेवा बंद करने की योजना की घोषणा की। जुलाई 2005 में, एटी एंड टी वायरलेस और सिंगुलर वायरलेस सेल्यूलर डिजिटल पैकेट डेटा नेटवर्क बंद कर दिया गया।

## सेल्यूलर डिजिटल पैकेट डेटा नेटवर्क

एक सेल्यूलर डिजिटल पैकेट डेटा नेटवर्क के प्राथमिक तत्व हैं:
1. **अंत सिस्टम**: शारीरिक और तार्किक अंत प्रणालियों कि जानकारी का आदान प्रदान
2. **मध्यवर्ती सिस्टम**: सेल्यूलर डिजिटल पैकेट डेटा बुनियादी सुविधाओं के तत्व और मार्ग की जानकारी
अंत प्रणालियों के 2 प्रकार के होते हैं
1. **मोबाइल अंत प्रणाली**: ग्राहक यूनिट एक वायरलेस इंटरफ़ेस पर सेल्यूलर डिजिटल पैकेट डेटा नेटवर्क का उपयोग करता है। 
2.**निश्चित अंत प्रणाली**: आम मेजबान / सर्वर है कि सेल्यूलर डिजिटल पैकेट डेटा रीढ़ की हड्डी से जुड़ा हुआ है और विशिष्ट अनुप्रयोग और डेटा तक पहुँच प्रदान करता है।

मध्यवर्ती प्रणालियों के 2 प्रकार के होते हैं
1.** जेनेरिक मध्यवर्ती प्रणाली**: गतिशीलता मुद्दों का कोई ज्ञान के साथ सरल रूटर है। 
2.** मोबाइल डेटा मध्यवर्ती प्रणाली**: विशेष मध्यवर्ती प्रणाली ज़ो मोबाइल अंत प्रणाली के वर्तमान स्थान के अपने ज्ञान के आधार पर डेटा देता है। यह हार्डवेयर और सॉफ्टवेयर कार्य करता है कि स्विचन प्रदान करते हैं, लेखांकन, पंजीकरण, प्रमाणीकरण, एन्क्रिप्शन और इतने पर...
इस्माइली

पाठ=|अंगूठाकार
**इस्माइली** (अरबी: الإسماعيلية‎ अल-इस्माइलियः, फ़ारसी: اسماعیلیان एस्माइलियां) शिया इस्लाम का एक पंथ है जो अनुयायियों के हिसाब से दूसरा सबसे बड़ा शिया उप-संप्रदाय है। अन्य मुसलमानों की तरह ये भी मुहम्मद साहब को ईश्वर का दूत यानि पैग़म्बर मानते हैं और अन्य शिया मुस्लमानों की तरह ये भी मुहम्मद साहब के दामाद अली इब्न अबी तालिब को पहला इमाम, यानि धार्मिक गुरु मानते हैं। लेकिन सबसे बड़े शिया संप्रदाय बारहवारी से अलग ये जाफ़र अल सादिक़ के उत्तराधिरकारी इस्माइल बिन जाफ़र को मानते हैं जबकि बारहवारी मूसा अल काज़िम को।

## बाहरी कड़ियाँ
*'''इस्माइली''' : जानिए इनकी 10 खास बातें

श्रेणी:शिया इस्लाम
7400 शृंखला वाले एकीकृत परिपथों की सूची

__TOC__ 

## टिप्पणी

## सन्दर्भ

* Digital Integrated Circuits, National Semiconductor Corporation, January 1974
* Logic/Memories/Interface/Analog/Microprocessor/Military Data Manual, Signetics Corporation, 1976
* The Bipolar Microcomputer Components Data Book for Design Engineers, Second Edition, Texas Instruments, 1979
* The TTL Data Book for Design Engineers, Second Edition, Texas Instruments, 1976
* Bipolar LSI 1982 Databook, Monolithic Memories Incorporated, September 1981
* Schottky TTL Data, DL121R1 Series D Third Printing, Motorola, 1983
* High-Speed CMOS Logic Data Book, Texas Instruments, 1984
* Logic: Find A Device, Texas Instruments Incorporated
* ALVC Advanced Low-Voltage CMOS Including SSTL, HSTL, And ALB (Rev. B), Texas Instruments, 2002
* IC Master, 1976
* Schottky and Low-Power Schottky Data Book, Advanced Micro Devices, July 1978

## इन्हें भी देखें
* 4ooo शृंखला वाले एकीकृत परिपथों की सूची

## बाहरी कड़ियाँ
* Data sheets with pin diagrams for most ICs can be found at https://web.archive.org/web/20191003020627/http://www.datasheetcatalog.com/

श्रेणी:डिजिटल एलेक्ट्रॉनिकी
श्रेणी:एकीकृत परिपथ
सीपीयू शिल्पों की तुलना

कम्प्यूटर शिल्प (Computer architecture) को प्रायः 8, 16, 32, or 64 बिट आदि के द्वारा समझा जाता है। किन्तु कम्प्यूटर शिल्प में इसके अलावा भी कुछ अन्य डेटा-साइज होते हैं।

## शिल्प (Architectures)
नीचे की सारणी में सीपीयू शिल्प से सम्बन्धित मूलभूत सूचनाओं की ही तुलना की गैइ है।

## सूक्ष्मशिल्प (Microarchitectures)

नीचे की सारणी में प्रमुख सूक्ष्मशिल्पों की तुलना की गई है।

## इन्हें भी देखें
* सीपीयू (CPU)
* इन्स्ट्रक्शन सेट
* माइक्रोप्रोसेसर

## सन्दर्भ

श्रेणी:कम्प्यूटर शिल्प
इसराइल शिपयार्ड

thumb|250px|right|

इसराइल शिपयार्ड एक सबसे बड़ा और पूर्वी भूमध्य सागर में जहाज निर्माण और मरम्मत की सुविधा की है। कंपनी ने भी इसराइल में पहली और एकमात्र निजी स्वामित्व बंदरगाह चल रही है। कंपनी की सुविधाओं Kishon पोर्ट (हाइफ़ा जटिल के पोर्ट का हिस्सा) में स्थित हैं क्षमता उठाने के 20,000 टन और एक 900 मीटर पानी की गहराई 12 मीटर की दूरी के साथ लंबे समय के घाट के साथ एक अस्थायी शुष्क गोदी में शामिल हैं।

## बाहरी कड़ियाँ

* इसराइल शिपयार्ड

श्रेणी:इज़राइल
हिन्दी शिक्षा संघ दक्षिण अफ़्रीका

**हिन्दी शिक्षा संघ दक्षिण अफ़्रीका** दक्षिण अफ्रीका की एक हिन्दीसेवी संस्था है। इसकी स्थापना २५ अप्रैल सन् १९४८ में वहाँ की आर्य प्रतिनिधि सभा तथा सनातन धर्म सभा के सम्मिलित सभा में की गयी थी। पंडित नरदेव विद्यालंकार इसके प्रथम अध्यक्ष थे।

१७ अक्टूबर १९४८ को इस नयी संस्था द्वारा हिंदी सीखने के लिए रूचि पैदा करने के लिए हिंदी साहित्य सम्मेलन की स्थापना की गई। इस कार्यक्रम में ३५ पाठशालाओं ने भाग लिया। जब उनके ध्यान में यह आया कि बहुत से हिंदी अध्यापक पर्याप्त रूप से प्रशिक्षित नहीं है तो उन्होंने अध्यापकों के लिए हिंदी प्रशिक्षण की कक्षाएं शुरू की और पंडित जी ने इसके संयोजन में प्रमुख भूमिका अदा की। एक गैर-सरकारी संस्था के रूप में संघ ने इसे चुनौती के रूप में लिया और हिंदी अध्ध्यन और अध्यापन का काम संगठित रूप से प्रारम्भ किया।

## उद्धेश्य
हिंदी शिक्षा संघ को स्थापित करने का प्रमुख उद्धेश्य हिंदी शिक्षण का समन्वय करना था और हिंदी के प्रचार में लगी संस्थाओं को सहयोग व मार्गदर्शन प्रदान करना था। संघ के मुख्य उद्धेश्य जो इसके संविधान में दिए गए हैं, तीन प्रकार के हैं:-

* हिंदी भाषा के सभी पक्षों को सीखने के लिए प्रोत्साहित करना, (विशेष रूप से इसके लिखित और मौखिक पक्ष को)
* भारतीय संस्कृति विशेष रूप से उत्तर भारतीय संगीत, नृत्य, नाटक और कला के विभिन्न पक्षों की समृद्ध संस्कृति के बारे में जागरूकता फैलाना और उसे प्रचारित और प्रसारित करना,
* हिंदी साहित्य और हिंदी धार्मिक ग्रंथों के अकादमिक अध्ययन को प्रोत्साहित करना

हिन्दी शिक्षा संघ, **हिन्दी खबर** नामक एक मासिक पत्रिका भी प्रकाशिक करता है।

## इन्हें भी देखें
*नरदेव विद्यालंकार

## बाहरी कड़ियाँ
*'''हिन्दी शिक्षा संघ''' का जालघर
* पंडित नरदेव विद्यालंकार- हिंदी शिक्षा संघ और दक्षिण अफ्रीका में हिंदी (प्रवासी दुनिया)
* दक्षिण अफ्रीका में हिंदी भाषा और भारतीय संस्कृति -प्रो. राम भजन सीता राम (प्रवासी दुनिया)

श्रेणी:हिन्दीसेवी संस्थाएँ